 ****

**Republika e Kosovës Komuna e Prizrenit**

**Republika Kosova Opština Prizren**

**Kosova Cumhuriyeti Prizren Belediyesi**

**Procesverbali për mbajtjen e dëgjimit publik në Vlashnje**

Ky procesverbal është përgatitur duke u bazuar në Udhëzimin Administrativ (MAPL) Nr. 04/2023 për Administratë të Hapur në Komuna me theks neni 30-Mbledhja e komenteve, komunikimi dhe adresimi i tyre.

**Me 19.01.2024**, kryetari i komunës së Prizrenit Shaqir Totaj, ka nënshkruar vendimin për formimin e grupit punues për përgatitjen e Kornizës Afatmesme Buxhetore (KAB) për vitet 2025-2027 si dhe Projekt Buxhetin e Komunës së Prizrenit për vitin 2025. Përbërja e këtij grupi është: Zenel Ahmetaj, kryesues; Halil Lika, zëvendës kryesues; Gjafer Ponik, anëtar-procesmbajtës; Fejsal Hoti, anëtar; Naim Kukaj, anëtar; Ymer Berisha, anëtar dhe Haziz Krasniqi, anëtar.

**Me 03.07.2024**, janë publikuar dokumentet në web, platformë dhe në rrjetin social facebook.

Njoftimi në web:

<https://kk.rks-gov.net/prizren/wp-content/uploads/sites/26/2024/07/Kalendari-Njoftimet-per-degjime-buxhetore-publike-per-buxhetin-e-vitit-2025-Shq-Bosh-Tur-Rom-PDF-SCAN-Final.pdf>

Njoftimi në platformë**:**

<https://konsultimet.rks-gov.net/viewConsult.php?ConsultationID=42528>

Njoftimi në facebook:

<https://www.facebook.com/share/p/EznHAJKVE3p1keHh/?mibextid=oFDknk>

Lajmi në webfaqe:

<https://kk.rks-gov.net/prizren/news/kalendari-i-degjimeve-publike-per-pergatitjen-e-buxhetit-te-komunes-se-prizrenit-per-vitin-2025/>

**Dëgjimi Publik në Vlashnje Hoçë e Qytetit, Jeshkovë, Malesi e Vërrinit, Poslisht, Billushë, Vlashnje, Kobaj, Grazhdanik, Atmaxhë**

**Me datë: 10.07.2024,** është publikuar njoftimi në webfaqe për mbajtjen e dëgjimit publik:

 <https://kk.rks-gov.net/prizren/wp-content/uploads/sites/26/2024/07/7-Njoftim-per-degjim-buxhetor-me-banor-te-fshatrave-H-Qytetit-Jeshkove-M-Vrrinit-PoslishtBillush-Vlashnje-Kobaj-Grazhdanik-Atmaxhe-Vlashnje-1.pdf>

**Me 10.07.2024**, është publikuar njoftimi si lajmë:

<https://kk.rks-gov.net/prizren/news/njoftim-per-banoret-e-fshtrave-hoce-e-qytetit-jeshkove-malesi-e-verrinit-poslisht-billushe-vlashnje-kobaj-grazhdanik-atmaxhe-dhe-fshatrave-perreth-per-organizimin-e-degjimit-publik-per-pe/>

**Procesverbali:**

Dëgjimi ka nisur në orën : 19:30

**Ymer Berisha**, udhëheqës i njësisë për komunikim me publikun, sikurse edhe në dëgjime të tjera edhe në këtë takim, jemi për ti marrë kërkesat që ju i keni dhe që kanë të bëjnë me realizimin e projekteve të cilat ndikojnë në përmirësimin e jetës tuaj. Mirë do të ishte që kërkesat ti renditni sipas prioriteteve që ju keni dhe më pas sipas mundësisë buxhetore ato kërkesa të hynë në buxhetin e vitit 2025.

Zyrtarët përgjegjës, janë duke mbajtur shënime për kërkesat që ju bëni dhe më pas do të hartojnë procesverbal dhe raport për mbajtjen e këtij dëgjimi dhe të njëjtit do të publikohen në webfaqe e ku ju më pastaj mund ti shihni se cilat kërkesa kanë hy në buxhetin e vitit 2025.

**Shaqir Totaj**, kryetari i komunës i ka përshëndetur dhe falënderuar të gjithë të pranishmit në dëgjime publike. Jemi këtu për ti marrë kërkesat ose më mirë me thënë nevojat që ju i keni, sigurisht që kërkesat janë më të mëdha se sa mundësitë buxhetore, por që ne do të mundoheni që projektet të futen në buxhet sipas prioriteteve dhe numrit më të madh të banorëve të cilët përfitojnë nga realizimi i projekteve të ndryshme.

**Sulltan Badalli**, drejtor për Buxhet dhe Financa ka thënë se ministria e financave na ka vë limitet buxhetore për buxhetin e vitit 2025 dhe ky projekt buxhet është i ndarë në disa kategori buxhetore dhe se buxheti total do të jetë 70,982,477.00, i ndarë në këto kategori: Paga: 28,199,288.00; Mallra&Shërbime 14,240,244.00; Investime Kapitale 21,425,881.00; Shpenzime Komunale 1,055,299.00; Subvencione 4,561,785.0; Huamarrje 1,500,000.0

Kërkesat e qytetarëve të pranuara gjatë dëgjimit publik:

**Reshit Bytyqi- Hoqe e Qytetit**, ne kemi bërë kërkesa të cilat janë të rëndësishme për banorët prej nga vij unë dhe ato kërkesa janë për realizimin e projekteve që janë në të mirë të gjithë banorëve që jetojnë në këtë pjesë. Për vitin 2025 kërkesat janë:

1. Përfundimi i disa rrugicave dhe kanalizimeve
2. Hapja e vijave te kanaleve për ujitje
3. Hapja e rrogave fushore
4. Rregullimi i shkollës dhe sallës se edukatës fizike
5. Renovimi i shtëpisë se kulturës

**Petrit Hoxhaj- fshati Vlashnje**, realisht drejtorët e drejtorive na përgjigjen në kërkesat që kemi dhe ato kërkesa janë të një rendisë të madhe për banorët, për buxhetin e vitit 2025 kërkesat janë:

1. Ndërtimi i sallës se futbollit
2. Rregullimi i objektit shëndetësor

**Nexhat Gashi-fshati Atmaxhe**, për vitin 2025, kërkesat janë:

1. Rregullimi i kulmit të shkollës
2. Mirëmbajtja e rrugëve fushore

**Florim Gashi-Drejtori i shkollës-fshati Billushe**

1. Rregullimi i stacionit te fshatit
2. Vendosja e ujësjellësit dhe furnizimi me ujë te pijes
3. Rregullimi i rrugës duke lidhur fshatrat Poslisht, Hoqe e Qytetit dhe Rajonin e Vrrinit

**Luljeta Gavazaj Drejtori i shkollës- fshati Vlashnje**

1. Kyqja e rrymës ne shkolle

**Shpejtim Canaj- fshati Lubiqeve**, për banorët e kësaj ane e rëndësishme është që të investohet në projekte që prek direkt mirëqenien e tyre, për vitin 2025, kërkesat janë:

1. Hapja e rrugës qe lidhe fshatrat e Opojes
2. Pastrimi i përroskave
3. Renovimi i lapidarit
4. Rruga Lubiqeve-Jeshkove
5. Hapja e rrugëve fushore
6. Ndriçimi publik
7. Ndërtimi i stadiumit

**Izet Osmanaj- fshati Kobaje,** do të jemi i shkurtër në prezantimin e kërkesave e që janë të rëndësishme dhe që janë:

1. Ndërtimi i rrugës qe lidh fshatin Kobaj me Bajram Curr
2. Ndriçimi publik ne fshat
3. Rrethoje e shkollës

**Agron Halimi- fshati Poslisht**

1. Ndriçim publik

**Alfons Boqaj- fshati Grazhdanik** , për banorët e fshatit është e rëndësishme që të punohet, realizohen projekte infrastrukturore dhe se për vitin 2025, kërkesat janë:

1. Përfundimi i rrugës qe lidh fshatin Kobaje me Grazhdanik
2. Ndërrimi i gypit te azbesit
3. Ndriçim publik
4. Ndalim i hedhjes se mbeturinave

Dëgjimi ka përfunduar në orën: 20:25

Kërkesat e qytetarëve të pranuara në formë elektronike: Është pranuar një kërkesë.

Numri i qytetarëve që kanë marrë pjesë:

Femra:2

Meshkuj:12

Totali:

Projekt buxheti për vitin 2025 dhe vitet 2026/2027, u është prezantuar qytetarëve të pranishëm në dëgjim edhe përmes video projektorit si dhe u është shpërndarë edhe në formë fizike.

Projekt buxhetin :

<https://kk.rks-gov.net/prizren/wp-content/uploads/sites/26/2024/07/Projekt-Buxheti-per-rajonin-te-Zhurit-2025-2027.pdf>

Lami për mbajtjen e dëgjimit:

<https://kk.rks-gov.net/prizren/news/komuna-planifikon-te-realizon-projekte-cilesore-ne-rajonin-e-zhurit-dhe-vlashnjes/>

**Me 04.07.2024:**

Kalendari-Njoftimi përmes emailit u është dërguar : Drejtorëve të shkollave fillore-publike; drejtorëve të shkollave të mesme-publike; drejtorëve të shkollave private; pedagog, psikolog, mësimdhënës, mbështetës në shkollat fillore dhe të mesme; sekretarëve të shkollave të punësuar në institucione arsimore; policia, zjarrfikës, biznese; OJQ për mirëqenie, OJQ për barazi gjinore; institucione shëndetësore (QKMF, QMF dhe AMF) dhe OJQ të ndryshme.

Përmes grupit të formuar në rrjetin social viber, njoftimi dhe materialet që kanë të bëjnë me dëgjime buxhetore u janë dërguar edhe kryetarëve të këshillave të fshatrave dhe lagjeve të Komunës së Prizrenit.

Procesmbajtës:

Gjafer Ponik

Haziz Krasniqi